
REFERAT DE APROBARE  A PROIECTULUI DE HOTĂRÂRE
privind reglementarea situației juridice a terenului situat în str. Ion Ionescu de la Brad nr.24


1. Descrierea situaţiei actuale:
	Municipiul Timișoara, prin Serviciul Sport și Baze Sportive, face demersurile pentru promovarea unui proiect la Compania Națională de Investiții S.A., instituție care funcționează sub autoritatea Ministerului Dezvoltării, Lucrărilor Publice și Administrației, în vederea construirii unui velodrom în Timișoara. Terenul propus pentru construirea velodromului este situat în Timișoara, str. Ion Ionescu de la Brad (fosta str. Kimmel) nr.24, înscris în CF 409004 Timișoara, CF vechi 134477 Timișoara, cu nr. top. 29863 și suprafața de 34524 mp.
2. Schimbări preconizate și rezultate așteptate: 
 	Este necesară reglementarea situației juridice a terenului respectiv, având în vedere faptul că a fost atestată apartenența la domeniul public al Municipiului Timișoara, prin H.G. nr. 977/2002, dar în anul 2012 a fost înscris un drept de administrare al Ministerului Educației, Cercetării, Tineretului și Sportului, prin Club Școlar nr. 1 Timișoara, în baza Protocolului nr. 988/25.10.2012 încheiat între Ministerul Afacerilor Interne și Clubul Sportiv Școlar nr. 1 Timișoara, terenul fiind inclus și în inventarul domeniului public al Statului Român, prin H.G.nr.953/2012 fiind aprobată transmiterea din administarea Ministerului Administrației și Internelor-Inspectoratul Teritorial al Poliției de Frontieră Timiș în administrarea Ministerului Educației, Cercetării, Tineretului și Sportului prin Club Sportiv Școlar nr.1 Timișoara, scopul transmiterii dreptului de administrare fiind realizarea unui bazin de înot olimpic, investiție care până în prezent nu a fost realizată.
3. Alte informații:
	România nu are în prezent niciun velodrom modern pe care să se pregătească sportivii de performanță. În Timișoara s-a organizat,  în ultimii doi ani,  startul în Turul Ciclist al României, inclusiv acțiunea ”Pedaliada” care face parte din proiectul Wow Europe al Asociației Junior Sport.
În prezent, în Timiș există trei cluburi afiliate la Federația Română de Ciclism, conform site-ului oficial: Tibiscus, CSU Universitatea de Vest Timisoara și ACS Velocitas la Dumbrăvița, iar pe lista cluburilor cu afiliere provizorie se mai află și Clubul Sportiv Denta 2020.
4. Concluzii:
	Având în vedere cele menţionate mai sus, considerăm necesară și oportună reglementarea situației juridice a terenului din str. I.I.Brad nr.24, înscris în CF 409004 Timișoara, prin înaintarea către Guvernul României a solicitării de revocare a dreptului de administrare al Ministerului Educației, Cercetării, Tineretului și Sportului, prin Club Școlar nr. 1 Timișoara, precum și actualizarea inventarului domeniului public al Statului Român atestat prin H.G. nr.1705/2006 .

RAPORT DE SPECIALITATE
privind reglementarea situației juridice a terenului situat în str. Ion Ionescu de la Brad nr.24


              Având în vedere Referatul de aprobare a proiectului de hotărâre nr. SC2022-  6598 / 18.03.2022 al Primarului Municipiului Timișoara și Proiectul de hotărâre privind reglementarea situației juridice a terenului situat în str. Ion Ionescu de la Brad nr.24, facem următoarele precizări:
	Municipiul Timișoara, prin Serviciul Sport și Baze Sportive, face demersurile pentru promovarea unui proiect la Compania Națională de Investiții S.A., instituție care funcționează sub autoritatea Ministerului Dezvoltării, Lucrărilor Publice și Administrației, în vederea construirii unui velodrom în Timișoara. Terenul propus pentru construirea velodromului este situat în Timișoara, str. Ion Ionescu de la Brad (fosta str. Kimmel) nr.24, înscris în CF 409004 Timișoara, CF vechi 134477 Timișoara, cu nr. top. 29863 și suprafața de 34524 mp.
   	Obiectivele de investiții implementate de Compania Națională de Investiții S.A. se realizează în cadrul Programului Național de Construcții de Interes Public sau Social, reglementat de Ordonanța nr. 25/26.07.2001 privind înființarea ”C.N.I.” S.A. și permite finanțarea de obiective de investiții prin 10 subprograme, precum și a altor tipuri de obiective care se aprobă prin ordin al Ministerului Dezvoltării Regionale și Administrației Publice. Finanțarea acestora se realizează în corelare cu alocațiile bugetare, respectiv creditele bugetare sau de angajament disponibile prin bugetul M.D.R.A.P. pentru Programul Național de Construcții de Interes Public sau Social, reglementat de Ordonanța nr. 25/26.07.2001 cu modificările și completările ulterioare.
	Este necesară reglementarea situației juridice a terenului înscris în CF 409004 Timișoara, având în vedere faptul că a fost atestată apartenența la domeniul public al Municipiului Timișoara, prin H.G. nr. 977/2002, dar în anul 2012 a fost înscris un drept de administrare al Ministerului Educației, Cercetării, Tineretului și Sportului, prin Club Școlar nr. 1 Timișoara, în baza Protocolului nr. 988/25.10.2012 încheiat între Ministerul Afacerilor Interne și Clubul Sportiv Școlar nr. 1 Timișoara, terenul fiind inclus și în inventarul domeniului public al Statului Român, prin H.G.nr.953/2012 fiind aprobată transmiterea din administarea Ministerului Administrației și Internelor - Inspectoratul Teritorial al Poliției de Frontieră Timiș în administrarea Ministerului Educației, Cercetării, Tineretului și Sportului prin Club Sportiv Școlar nr.1 Timișoara, scopul transmiterii dreptului de administrare fiind realizarea unui bazin de înot olimpic, investiție care până în prezent nu a fost realizată.
	România nu are în prezent niciun velodrom modern pe care să se pregătească sportivii de performanță. În Timișoara s-a organizat,  în ultimii doi ani,  startul în Turul Ciclist al României, inclusiv acțiunea ”Pedaliada” care face parte din proiectul Wow Europe al Asociației Junior Sport. În prezent, în Timiș există trei cluburi afiliate la Federația Română de Ciclism, conform site-ului oficial: Tibiscus, CSU Universitatea de Vest Timisoara și ACS Velocitas la Dumbrăvița, iar pe lista cluburilor cu afiliere provizorie se mai află și Clubul Sportiv Denta 2020.
	Conform Ordonanței nr.57/2019 privind Codul administrativ, art. 288, alin.(2) ” Actualizarea inventarului centralizat al bunurilor din domeniul public al statului se realizează prin sistemul securizat al ministerului cu atribuţii în domeniul finanţelor publice de către instituţiile prevăzute la alin. (1), pe baza actelor normative sau individuale, după caz, aprobate. Ministerul cu atribuţii în domeniul finanţelor publice realizează centralizarea inventarului bunurilor din domeniul public al statului prevăzut la alin. (1) şi îl supune aprobării Guvernului, prin hotărâre. ”
	Având în vedere prevederile Legii nr.287/2009 privind Codul civil, art. 868 ”(1) Dreptul de administrare aparţine regiilor autonome sau, după caz, autorităţilor administraţiei publice centrale sau locale şi altor instituţii publice de interes naţional, judeţean ori local.(2) Titularul dreptului de administrare poate folosi şi dispune de bunul dat în administrare în condiţiile stabilite de lege şi, dacă este cazul, de actul de constituire”, precum și art. 869 ”Dreptul de administrare încetează odată cu încetarea dreptului de proprietate publică sau prin actul de revocare emis, în condiţiile legii, dacă interesul public o impune, de organul care l-a constituit.”, menționăm că scopul pentru care a fost atribuit dreptul de administrare Ministerului Educației, Cercetării, Tineretului și Sportului prin Club Sportiv Școlar nr.1 Timișoara, nu a fost realizat.
	România nu are în prezent niciun velodrom modern pe care să se pregătească sportivii de performanță. În Timișoara s-a organizat,  în ultimii doi ani,  startul în Turul Ciclist al României, inclusiv acțiunea ”Pedaliada” care face parte din proiectul Wow Europe al Asociației Junior Sport. În prezent, în Timiș există trei cluburi afiliate la Federația Română de Ciclism, conform site-ului oficial: Tibiscus, CSU Universitatea de Vest Timisoara și ACS Velocitas la Dumbrăvița, iar pe lista cluburilor cu afiliere provizorie se mai află și Clubul Sportiv Denta 2020.
	În conformitate cu  evidența Biroului Clădiri Terenuri terenul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989  şi nici în baza O.U.G.nr. 94/2000, republicată, modificată şi completată prin O.U.G. nr. 209/2005 privind retrocedarea unor imobile care au aparţinut cultelor religioase din România.


     În concluzie, propunem spre analiza Comisiilor din cadrul Consiliului Local al Municipiului Timişoara proiectul privind reglementarea situației juridice a terenului situat în Timișoara, str. Ion Ionescu de la Brad (fosta str. Kimmel) nr.24, înscris în CF 409004 Timișoara, CF vechi 134477 Timișoara, cu nr. top. 29863 și suprafața de 34524 mp, în vederea construirii unui velodrom, înaintarea către Guvernul României a solicitării de revocare a dreptului de administrare al Ministerului Educației, Cercetării, Tineretului și Sportului, prin Club Școlar nr. 1 Timișoara, precum și actualizarea inventarului domeniului public al Statului Român atestat prin H.G. nr.1705/2006 .
[bookmark: _Hlk36138493]   Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

